Diari Oficial de la Generalitat Valenciana


Sumari del DOGV 2070, del 19-07-1993 (1993/828675)

ORDRE de 8 de juny de 1993, de la Conselleria d'Agricultura i Pesca, per la qual modifica determinats aspectes de l'Ordre de 27 de febrer de 1992 (DOGV núm. . 1.753, de 23 de març), per la qual instrumenta les ajudes per a la millora de l'eficàcia de les estructures agràries.
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/06/08/(2)/dof/vci/html**

### Dades del document

Número de DOGV
:   2070

Data del DOGV
:   19-07-1993

Secció del DOGV
:   DISPOSICIONS GENERALS

Número del document
:   1993/828675


Data del document
:   08-06-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 8 de juny de 1993, de la Conselleria d'Agricultura i Pesca, per la qual modifica determinats aspectes de l'Ordre de 27 de febrer de 1992 (DOGV núm. 1.753, de 23 de març), per la qual instrumenta les ajudes per a la millora de l'eficàcia de les estructures agràries.  
El Reial Decret 1887/1991, de 30 de desembre, sobre la millora de l'eficàcia de les estructures agràries, va ser desplegat per a la Comunitat Valenciana per mitjà de l?Ordre de la Conselleria d'Agricultura i Pesca de data de 27 de febrer de 1992.  
La seua aplicació ha fet palès alguns aspectes que dificulten el seu desplegament, cosa per la qual, tractant-se d'una norma que ha de mantenir-se en vigor durant diversos anys, fa aconsellable introduir determinades modificacions que la fagen més operativa, alhora que amplie les ajudes a altres titulars d'explotació, d'acord amb les especials característiques dels sector agrari valencià.  
D'acord amb això, i dides les organitzacions professionals agràries,  
ORDENE  
Article primer  
L'Ordre de la Conselleria d'Agricultura i Pesca de 27 de febrer de 1992, per la qual instrumenta determinats aspectes de les ajudes per a la millora de les estructures agràries a l?àmbit de la Comunitat Valenciana, establertes pel Reial Decret 1887/1991, de 30 de desembre, resta modificada en els termes que s'assenyalen en els articles següents.  
Article segon  
El punt f) de l'article segon resta redactat de la següent forma:  
«f) Les rendes a què es refereix el punt 13 de l'article 2 del Reial Decret 1887/1991 s'acreditaran mitjançant la presentació de fotocòpies compulsades de la declaració de l'impost sobre la renda de les persones físiques i del document d'ingrés o devolució de tres dels darrers cine anys, inclosos sempre els dels dos darrers exercicis. Si el peticionari hagués iniciat l'exercici de l'activitat agrària com a titular d'una explotació amb posterioritat als tres darrers anys anteriors a la sol·licitud de l'ajuda, hi haurà prou que presente aquests documents dels anys o any que haja estat titular de l'explotació.  
Si es tracta de peticionaris que hi són inclosos en la unitat familiar i realitzen, declaració conjunta de renda, hauran de presentar fotocòpia compulsada de la darrera declaració efectuada pel titular o titulars de la unitat familiar».  
El punt j) del mateix article resta modificat de la manera següent:  
«j) Llicència d'obres i activitat per a les inversions que per la seua natura ho exigesquen les corresponents normatives. Aquests documents, en cas de dificultat o tardança en obtenir-los, hauran de presentar-se ineludiblement i com a màxim en el moment de la certificació de la realització de les inversions».  
Article tercer  
L'article cinquè resta redactat de la següent manera:  
«Article cinquè  
a) La Conselleria d?agricultura i Pesca podrà també concedir ajudes a les inversions agràries en plans de millora, a l'empara del que estableix la disposició addicional primera del Reial Decret 1887/1991, a titulars d'explotacions agràries que no acomplesquen alguns dels requisits establerts en els apartats a, d i g de l'article 5 del Reial Decret 1887/1991, sempre que no hagen complit els 60 anys i d'edat i la millora a realitzar tinga algun dels següents objectes:  
- Reconversió varietat en la citricultura.  
- Adequació o millora del sistema de reg, de la qual es derive un sensible aprofitament més eficaç de l'aigua.  
- Inversions encaminades a intensificar l'explotació, de tal manera que, sense augmentar les produccions excedentàries, ocupen major quantitat de mà d'obra.  
- Inversions destinades a la millora higiènico- sanitària d'explotacions ramaderes l'execució de les quals siga favorable a la protecció o millora del medi ambient.  
b) En el cas de titulars d'explotació que no siguen agricultors a títol principal i no pertanyen a cap dels règims agraris de la Seguretat Social, hauran d'acreditar, per a accedir a les ajudes que els corresponguen, la capacitat professional suficient pròpia o de la persona responsable de la gestió de l'explotació a més de comprometre's a la continuïtat de l'activitat agrària en l'explotació on es realitzen les inversions durant un perfode mínim de cinc anys a partir de l'aprovació del pla».  
Article quart  
L'article setze de l'ordre se substitueix pel text següent:  
«1. Les ajudes a les inversions en plans de millora, tant en bonificació d'interessos com en subvenció de capital, s'aplicaran tal com estableix el Reial Decret 1887/1991 en els seus articles 11 i 12 fins a les quanties màximes d'inversió i percentatge d'ajudes que s'indiquen en l'article 10 del mateix reial decret.  
2. No obstant això, per als casos específicament regulats en l'article tercer d'aquesta ordre en el seu punt a), s'estableixen les següents ajudes amb càrrec als pressupostos de la Generalitat Valenciana:  
a) Quan es tracte d'agricultors a títol principal afiliats al règim especial agrari per compte d'altri de la Seguretat Social i complesquen la resta de requisits de l'article 5 del Reial Decret 1887/1991, així com també l'objecte de les inversions regulades en l'article tercer d'aquesta ordre, podran accedir al mateix nivell d'ajudes que estableixen els articles 11 i 12 del Reial Decret 1887/1991.  
b) De la mateixa manera, tindran dret al mateix nivell d'ajudes els qui tot i complir tots els requisits de l'article 5 del Reial Decret 1887/1991 o el punt a) anterior, no complesquen el requisit de residència que fixa el punt d) de l'article 5 del Reial Decret 1887/1991.  
c) Quan el peticionari no siga agricultor a títol principal, però els seus ingressos provinguen del sector agrari almenys en un percentatge superior al 50 per 100, encara que els derivats de la seua explotació, tot i superar el 25 per 100, no permeten de complir el que estableix el paràgraf segon de l'apartat a) de l'article 5 del Reial Decret 1887/1991, tindrà dret a les ajudes establertes en els articles 11 i 12 d'aquest Reial Decret reduïdes en un 25 per 100.  
d) Els titulars d'explotació no susceptibles d'inclusió en els anteriors apartats tindran dret a préstecs amb interès preferencial i a una bonificació de 2 punts sobre l'interès, en forma de subvenció, amb un límit màxim de 200.000 pessetes.  
3. En cap cas tindran dret a les ajudes els titulars d'explotacions els índex de renda de treball dels quals pel que fa a la renda de referència incomplesquen els fixats en l'article 6 del Reial Decret 1887/1991».  
Article cinquè  
Resta suprimit el punt 2 de l'article vint-i-cinc de l'Ordre de la Conselleria d?agricultura i Pesca de 27 de febrer de 1992.  
Article sisè  
L'article vint-i-nou resta redactat de la següent manera:  
«A les sol·licituds d'aquestes ajudes s'hi adjuntaran els documents assenyalats en l'article trenta, acreditatius de la primera instal·lació segons les diverses modalitats, i els documents següents:  
a) Certificat de la Tresoreria de la Seguretat Social de la seua situació d'alta en el règim especial agrari o en el règim general com a autònom per la seua activitat agrària, o cartilla de la Seguretat Social corresponent a algun dels dos règims.  
Aquesta documentació, cas d'estar en fase de tramitació, podrà presentar-se fins al moment de la certificació del compliment pel jove de la seua instal·lació.  
b) Certificats o diplomes acreditatius de la capacitació professional exigida en l'apartat d) de l'article segon d'aquesta ordre o, si no n'hi ha, el compromís d'adquirir-la en el termini de dos anys comptadors des de la data en què s'aprove la sol·licitud.  
Quan es tracte de joves que no estiguen inscrits en el règim especial agrari de la Seguretat Social o d'autònoms per la seua activitat agrària, o no siguen beneficiaris d'una cartilla dels règims esmentats, hauran d'acreditar la capacitació professional suficient, en el moment de presentar la sol·licitud.  
c) Si escau, el compromís de pagament d'indemnitzacions a cohereus en què conste el seu import i concepte, així com també la identificació, l'adreça i el NIF del receptor i del pagador.  
d) Llista de despeses adduïdes com a necessàries per a la primera instal·lació, d'acord amb les aplicacions establertes en l'article trenta-tres».  
Article setè  
L'article trenta-tres s'amplia amb el paràgraf següent:  
3. Quan en les despeses de primera instal·lació s'adduesquen necessitats de capital circulant, aquests hauran d'estar fonamentats en l'estudi tècnico- econòmic del pla d'explotació o, si escau, del pla de millora simultani a la seua instal·lació.  
Article vuité  
El punt b) de l'article trenta-quatre resta redactat de la següent manera:  
«b) Que siga un habitatge unifamiliar, que dispose de dependències de possible ús agrícola. També podrà estar inclosa en un edifici multifamiliar en propietat horitzontal si el jove justifica que l?explotació disposa de les dependències d'ús agrícola, independentment del règim de tinença d'aquestes.  
Article nové  
L'article seixanta-set de l?Ordre de la Conselleria d'Agricultura i Pesca de 27 de febrer de 1992, es completa amb el text següent:  
«Les sol·licituds es resoldran en un termini màxim de 6 mesos, comptadors a partir de la data de registre. No obstant això, si transcorregut aquest termini no s'hagués produït cap resolució sobre l?expedient, la sol·licitud es considerarà desestimada.  
4. L'expedient de sol·licitud no es considerarà complet mentre l?interessat no haja presentat la totalitat de la documentació necessària per a resoldre'l. En conseqüència, encara que n'estiga registrat, si al peticionari se li demana la documentació per a completar l?expedient, els terminis es comptaran a partir de la presentació dels documents exigits».  
Article deu  
L'article seixanta-vuit de l'esmentada ordre s'amplia amb els punts següents:  
«3. Les inversions i les despeses que són objecte de les ajudes regulades en aquesta disposició les revisarà el tècnic competent, la certificació de les quals serà justificació suficient de la realització d'aquestes inversions a fi de la percepció de les ajudes pel beneficiari.  
No obstant això, la Conselleria d'Agricultura i Pesca, podrà, sense perjudici del que estableix l'article vint-i-cinc de l'ordre, requerir del peticionari els justificants d'aquelles inversions o despeses que per la seua natura s'estimen procedents.  
El sol·licitant podrà acreditar, si escau, part de les inversions en forma d'aportació de mà d'obra pròpia o familiar per a l'execució d'aquestes, per a la qual cosa haurà de detallar el nombre d'hores o jornals aportats, així com també el tipus de treballs realitzats, els quals seran informats pel tècnic competent de la Conselleria d'Agricultura i Pesca.  
Igualment, per a determinat tipus d'inversions, en especial els treballs de reestructuració varietat de cítrics, podrà adduir-se com a despesa justificada el lucre cessant produït en l'explotació per causa d'aquestes inversions.  
4. Els peticionaris de les ajudes regulades en aquesta ordre podran sol·licitar el pagament avançat de fins al 30 per 100 de les ajudes directes a les que tinguen dret una vegada resolt favorablement el seu expedient, tret de les ajudes de primera instal·lació d'agricultors joves, que es regiran pel que disposa el punt 2 de l'article trenta-dos.  
5. La Conselleria d'Agricultura i Pesca podrà aprovar les ajudes directes amb caràcter plurianual, de tal manera que els agricultors les reben a mesura que complesquen les inversions en les fases que proposen i els siguen aprovades.  
6. Quan les ajudes en bonificació d'interessos es puguen amb càrrec als pressupostos de la Generalitat Valenciana, també podrà adaptar-se el pagament a les conveniències pressupostàries, sense que en cap cas es faça en més de tres anualitats».  
Article onze  
Les ajudes en forma de subvenció regulades en aquesta ordre, es concediran amb càrrec al programa 25.98.221.60 amb els límits d'inversió auxiliables especificats en l'annex I del conveni signat entre la Generalitat Valenciana i el Ministeri d'Agricultura, Pesca i Alimentació per a l'aplicació de les ajudes del Reial Decret 1887/1991, del 30 de desembre.  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 8 de juny de 1993  
El Conseller d'Agricultura i Pesca   
LLUIS FONT DE MORA I MONTESINOS


Còpia Permalink ELI